Omid Nouripour

Omid Nouripour es un politico de Germania de iranian orígine . Il nascet li 18-im de junio 1975 in Teheran e es desde li annu 2006 un membre del parlament de Germania por li levul-ecologic partise Alliantie'90/Li Verdes. Omri Nouripour esset inter li li 29-im de januar 2022 til li 16-im de novembre 2024 co-presidente del partise Alliantie'90/Li Verdes juntmen con Ricarda Lang. Desde li 25-im de marte 2025 Omid Nouripour es vice-presidente del parlament de Germania.

Personal e professional vive
Til li annu 1983 Omid Nouripour habitat in Iran, ma su genitores forlassat in li annu 1983 con su infantes li land. Ili translocat a Frankfurt in Germania. Omid Nouripour recivet li civitá de Germania in li annu 2002.

Omid Nouripour comensat studiar germanistica, political scientie, jurisprudentie, sociologie, filosofie e economie in Mainz, ma il nequande finit un studie. Desde li annu 2002 il es un professional politico.

Nouripur es maritat e have un filio.

Political cariera
 1996 Omid Nouripour devenit un membre del levul-ecologic partise Alliantie'90/Li Verdes. 
 1999-2003 Presidente del organisation de yunesse Verdi Yunesse in Hesse.
 2002-2006 Omid Nouripour esset membre del presidentie del partise Alliantie'90/Li Verdes. 
 2006 Omid Nouripour devenit membre del parlament de Germania por su partise Alliantie'90/Li Verdes.
 2022 Omid Nouripour esset electet quam co-presidente del partise Alliantie'90/Li Verdes juntmen con Ricarda Lang li 29-im de januar 2022.
 2022-2024 Omid Nouripour esset inter li 29-im de januar 2022 e li 16-im de novembre 2024.
 2024 Omid Nouripour declarat ye li 25-im de septembre 2024 pro un serie de mal resultates in electiones al parlamentes del países federal su demission quam presidente del partise.
 2025 Omid Nouripour es electet ye li 25-im de marte 2025 quam vice-presidente del parlament de Germania.

Politico
Omid Nouripour ocupat se in prim in li political question de inmigration. Nu il es membre in li comission del parlament de Germania por externi politica.

Categorie: Alliantie'90/Li Verdes
Categorie: Politicos de Germania